# 

# Σύνοψη 2ης Συνάντησης των ΕΗΔΕ των Πανεπιστημίων

Η 2η Συνάντηση των ΕΗΔΕ ανέδειξε την πολυπλοκότητα αλλά και την πρόοδο που έχει επιτευχθεί στη λειτουργία των Επιτροπών Ηθικής και Δεοντολογίας της Έρευνας στα ελληνικά πανεπιστήμια. Μέσα από τις παρουσιάσεις διαπιστώθηκε η ανάγκη ενίσχυσης της θεσμικής λειτουργίας, καλύτερης οργάνωσης των διαδικασιών, και ενδυνάμωσης των συνεργειών μεταξύ των ΕΗΔΕ.

Συγκεκριμένα μέσω της ***ανάλυσης SWOT***αναδείχθηκαν τα δυνατά σημεία, οι αδυναμίες, οι ευκαιρίες και οι απειλές στη λειτουργία των ΕΗΔΕ. Στον παρακάτω πίνακα αποτυπώνονται συνοπτικά οι θέσεις των ΕΗΔΕ:

|  |  |
| --- | --- |
| **ΔΥΝΑΤΑ ΣΗΜΕΙΑ/STRENGTHS** | **ΑΔΥΝΑΜΙΕΣ/ WEAKNESSES** |
| Τα πανεπιστήμια ανέδειξαν αρκετά θετικά στοιχεία:  - Εμπιστοσύνη και αναγνώριση από την ακαδημαϊκή κοινότητα.  - Καλή συνεργασία με ερευνητές, τμήματα και διοικητικές αρχές.  - Διεπιστημονική σύνθεση των μελών και επάρκεια επιστημονικής κατάρτισης  - Οργάνωση και πλατφόρμες ηλεκτρονικής διαχείρισης αιτήσεων | Οι πιο συχνές προκλήσεις που επισημάνθηκαν περιλαμβάνουν:  - Έλλειψη νομικής υποστήριξης, τόσο σε επίπεδο επιτροπών όσο και πανεπιστημιακών υπηρεσιών.  - Ασάφεια ως προς τον ρόλο ή τις διαδικασίες, με αποτέλεσμα να υφίσταται ανομοιογένεια.  - Ανεπαρκής εκπαίδευση ερευνητών/ ερευνητριών και ελλιπής προετοιμασία φακέλων.  - Χρηματοδοτικά και στελεχιακά κενά, που επιβαρύνουν τη λειτουργία.  - Μη σταθερή γραμματειακή υποστήριξη |
| **ΕΥΚΑΙΡΙΕΣ/OPPORTUNITIES** | **ΑΠΕΙΛΕΣ/ THREATS** |
| Αρκετές προτάσεις και δυνατότητες διατυπώθηκαν:  - Πλήρης ψηφιοποίηση διαδικασιών και αξιοποίηση στατιστικών δεδομένων.  - Συνεργασίες μεταξύ ΕΗΔΕ και διεθνής παρουσία/ανταλλαγή πρακτικών.  - Εκπαίδευση και ευαισθητοποίηση νέων επιστημόνων στη βιοηθική και τεχνοηθική.  - Θεσμικές μεταρρυθμίσεις όπως δημιουργία ενιαίου κανονισμού ή μητρώου αξιολογητών/ αξιολογητριών. | Οι μεγαλύτερες ανησυχίες επικεντρώθηκαν σε:  - Αυξημένο φόρτο εργασίας και εξουθένωση μελών.  - Δυσκολίες εφαρμογής κανόνων δεοντολογίας στην πράξη, ιδίως σε έρευνες με ευάλωτες ομάδες.  - Απουσία σαφούς θεσμικού πλαισίου στον ιδιωτικό τομέα.  - Πιέσεις, συγκρούσεις συμφερόντων και απουσία ειδικών σε νεοεμφανιζόμενα ερευνητικά πεδία. |

Στη συνέχεια έγινε παρουσίαση ***καλών πρακτικών*** όπου καταγράφηκαν και συζητήθηκαν καινοτόμες και αποτελεσματικές προσεγγίσεις:

* Στοχευμένη ανάθεση αιτήσεων σε εξειδικευμένους κριτές
* Προκαταρκτικός έλεγχος φακέλων πριν τη συνεδρίαση για βελτίωση ποιότητας
* Απλοποίηση της διαδικασίας έγκρισης χρηματοδοτούμενων ερευνητικών έργων μέσω στοχευμένης προ-διαλογής αιτήσεων
* Πλήρως ηλεκτρονική διαδικασία αξιολόγησης με καθορισμένα βήματα και διαφάνεια
* Τακτικές συνεδριάσεις με πλήρη εκπροσώπηση Σχολών
* Διοργάνωση ημερίδων/ σεμιναρίων για ενημέρωση των ερευνητών/ ερευνητριών και μελών της πανεπιστημιακής κοινότητας

Εν κατακλείδι, η συνάντηση επιβεβαίωσε ότι οι ΕΗΔΕ αποτελούν κρίσιμο θεσμό για την ηθική διασφάλιση της έρευνας. Ιδιαίτερα τέθηκε η σημασία που πρέπει να δοθεί σε θέματα ηθικής δεοντολογίας της έρευνας όσον αφορά την τεχνητή νοημοσύνη. Παρά τις υφιστάμενες δυσκολίες, υπάρχει έντονη διάθεση για:

* συστηματική βελτίωση,
* οριζόντιες συνεργασίες μεταξύ ιδρυμάτων και
* εναρμόνιση των διαδικασιών.

Η θεσμική κατοχύρωση, η επένδυση στην εκπαίδευση και η ανάπτυξη εργαλείων (τεχνικών και κανονιστικών) αποτελούν την αναγκαία επόμενη φάση.